tomron87/hebrew-wikipedia-sentences-corpus huggingface dataset:
גם בזירה הביתית זכתה קרנשו בפרסים ומלגות, ופעלה רבות בתחומי העבודה והפעילות שלה.
ב-1991 וב-1994 נבחרה קרנשו כ"פרופסור השנה" ב-UCLA.
ב-2013 זכתה בפרס "הגיבור האלמוני" של פורום המדיניות האפרו-אמריקאי עבור עבודתה פורצת הדרך על נשים שחורות ומשפט.
היא זכתה במענק מחקר על שם איירה גלייזר למען צדק גזעי של ה-ACLU לשנים 2005–2007, ובמענק אלפונס פלצ'ר לשנים 2008–2009 וכן במענק אקדמאי-אורח באוניברסיטת סטנפורד לאותה שנה.
ב-1996, יסדה את פורום המדיניות האפרו-אמריקאי, אשר מקדם פרויקטים רבים במטרה לייצר אסטרטגיות מבוססות מחקר כדי לקדם השתלבות שוויונית חברתית, מדינית וכלכלית של שחורים בארצות הברית.
היא אף מונתה לוועד לחקר אלימות נגד נשים בקרן הלאומית למדע, והייתה חברה בצוות המשפטי של אניטה היל, אשר העידה נגד שופט בית המשפט העליון קלרנס תומאס, והאשימה אותו בהטרדה מינית.
בתור אחת המייסדות של "יוזמת נשים בתקשורת", קרנשו כותבת קבועה בכתבים כמו Ms.
קימברלי-קלארק הוא תאגיד אמריקאי רב-לאומי שמייצר מוצרי ניקיון, טיפוח אישי והיגיינה.
כולל: מגבוני קלינקס, מוצרי היגיינה נשית קוטקס, נייר טואלט Andrex, מגבונים לניקוי, חיתולי "האגיס" ומוצרים נוספים.
מטה התאגיד שוכן באירווינג, טקסס, ארצות הברית, נכון לשנת 2020 החברה מעסיקה כ-40,000 עובדים.
התאגיד כלול בדירוג פורצ'ן 500, של התאגידים הגדולים ביותר בארצות הברית.
קימברלי, קלארק ושות' נוסדה בשנת 1872 על ידי ג'ון א' קימברלי, חווילה בבקוק, צ'ארלס ב' קלארק ופרנקלין סי שאטוק בנינה, ויסקונסין, עם הון של 42,000 דולר (שווה ערך ל-1,025,967 דולר ארצות הברית ב-2022).
הפעילות הראשונה של החברה הייתה הפעלת טחנות נייר, שהתאגיד הרחיב אותם במהלך העשורים הבאים.
בשנת 1888, החברה הצעירה עמדה בפני כישלון משמעותי כאשר נשרפה טחנת הנייר "אטלס" שלה.
באמצעות מאמץ נרחב של העובדים וההנהלה, תוך חמישה חודשים נבנתה המטחנה מחדש בהספק גדול יותר.
באותה שנה החברה החלה בהתרחבות מהירה, ורכשה קרקע בעיירה סמוכה עבור מפעל עיסת עץ.
בשנת 1889 שונה שמה של העיירה לקימברלי על שם ג'ון א.
החברה פיתחה בשנת 1914, תחליף כותנה ששימש את צבא ארצות הברית ככותנה כירורגית במהלך מלחמת העולם הראשונה.
אחיות הצבא השתמשו בתחליף הכותנה כרפידות היגייניות חד פעמיות, ושש שנים לאחר מכן השיקה החברה את "Kotex", מוצר ההיגיינה הנשי החד פעמי הראשון.
אחריו השיקה ב-1924 את "קלינקס", ממחטה חד פעמית.
ב-1926 הקימה מיזם משותף עם תאגיד הניו יורק טיימס במטרה לבנות מפעל נייר עיתון בקפוסקאסינג, אונטריו, קנדה.
ב-1928 קימברלי קלארק ביצעה הנפקה ראשונה של מניות לציבור ב.
התאגיד החל בפעילות בינלאומית במהלך שנות ה-50 של המאה ה-20, ופתח מפעלים במקסיקו, מערב גרמניה ובבריטניה.
הוא החל לפעול ב-17 מדינות נוספות במהלך בשנות ה-60. בסוף שנות ה-60 הציגה החברה חיתול חד פעמי עם מדבקה, אבל הוא זכה לתחרות עזה מצד פרוקטר אנד גמבל.
ב-1978 השיקה החברה חיתולים משופרים תחת המותג האגיס, שזכו להצלחה.
ב-1984 הקימה את קימברלי קלארק את חברת התעופה "מידווסט אקספרס איירליינס" על בסיס ממחלקת הטיסות הארגונית שלה, שהפעילה מספר מטוסים פרטיים.
מטה התאגיד עבר מנינה, ויסקונסין לאירווינג, טקסס בשנה שלאחר מכן.
ב-1995 קימברלי קלארק רכשה את תאגיד הנייר "סקוט" תמורת 9.4 מיליארד דולר.
ב-1997 מכרה קימברלי קלארק את 50% ממניותיה ב"סקוט" הקנדית לחברת מוצרי Kruger Inc, רכשה מפעלי חיתולים בספרד ובפורטוגל, ויצרנית מסכות כירורגיות חד פעמיות.
ב-1999 הגדילה את נוכחותה בגרמניה, שווייץ ואוסטריה, שרכשה חברה שווייצרית.
בתחילת שנות ה-2000 סבלה החברה מירידה במכירות וברווחיות שלה, עקב תחרות גוברת וירידת מחירי המוצרים.
ביולי 2005 הודיעה החברה על קיצוץ של כ-6,000 משרות, 10% מכלל כוח העבודה העולמי שלה, ועל סגירה או מכירה של 20 מפעלי ייצור, כחלק מתוכנית ארגון מחדש.
בינואר 2018 הודיעה קימברלי קלארק על תוכנית ארגון מחדש במסגרתה תפטר כ-13% מכוח העבודה העולמי שלה, או לפחות 5,000 משרות.
ועל סגירת 10 מתוך 91 מפעליה בעולם.
זאת על רקע ירידה בשיעור הילודה בארצות הברית שהביא לירידה בביקוש לחיתולים, אחד המוצרים הנמכרים ביותר של התאגיד, וגם במכירות של מוצרים נלווים הקשורים לגידול תינוקות כמו ממחטות ומגבונים חד פעמיות.
למוצרי החברה השפעה על הסביבה בכמה אופנים:
המוצרים החד פעמים של החברה והמתחרים שלה, גרמו לעלייה חדה בכמות הפסולת בעולם.
בעיקר חיתולים חד פעמיים, התופסים לבד 2% מכל הזבל שמושלך למזבלות בארצות הברית (מיליארדי חיתולים כאלה מושלכים).
בישראל, לפי נתוני המשרד להגנת הסביבה, שיעור החיתולים בכלל הזבל המושלך למזבלות הוא 3.5% בנפח, ויותר מ-4% במשקל.
החומר שממנו עשויים החיתולים מתכלה לאט והחיתולים המושלכים לזבל אחראים להפצת מחלות.
בעיות אלו הביאו לעלייה בשימוש בחיתולי בד רב-פעמיים.
לצורך ייצור מוצרי הנייר של החברה עשרות אלפי דונם של יערות בקנדה נכרתים מדי שנה.
אוכלוסיית ארצות הברית מהווה רק 4% מאוכלוסיית העולם, אבל היא אחראית ליותר מ-20% מהצריכה הגלובלית של נייר טואלט וממחטות נייר.
קימברלי קלארק והיצרניות הגדולות האחרות טוענות כי השימוש בסיבי עץ בתולי נדרש מכיוון שבזכותו הנייר רך יותר.
קימברלי קלארק, שהיא יצרנית נייר הטואלט הגדולה בעולם, כחלק ממאמציה לצמצם את הסתמכותה על עצים ערכה מחקרים לייצור נייר שעשוי מבמבוק.
שיש לו השפעה סביבתית שלילית קטנה יותר על פני כמה מדדים, כולל פליטות פחמן, מאשר העץ הרך המשמש את התעשייה.
הסיבה העיקרית לכך היא שבמבוק הוא אחד הצמחים שגדלים הכי מהר בעולם, בעוד לעצים המשמשים בנייר טואלט יכול לקחת 70 שנה לצמוח בחזרה.
Scottonelle - מותג למוצרי אמבטיה.
צורות מוצר כוללות רקמת פרמיה אמבטיה ולחה flushable לנגב מוצרים.
Depend - מותג למוצרי בריחת שתן (חיתולים) למבוגרים.
GoodNites - תחתונים סופגים חד-פעמיים, בעיקר לילדים ובני נוער שעדיין מרטיבים במיטה בלילה.
הם גם יכולים לשמש להגנה בשעות היום.
Huggies האגיס - חיתולים חד-פעמיים לתינוקות ופעוטים.
מוצרי מותג נוספים האגיס כוללים מוצרים "האגיס הנקי צוות" לפעוטות כגון שמפו, סבון ידיים, לשטוף כפפה, וכו'
Little Swimmers - מותג של חיתול חד פעמי לשחייה.
Kleenex קלינקס - מותג של נייר טישיו.
Kotex - קו מוצרי היגיינה נשי, הכולל ספינות תחתונים, תחבושות היגייניות וטמפונים.
Scott - מותג של מפיות נייר, מגבות נייר, טישיו ומגבוני אמבטיה.
VIVA - מותג של מגבות נייר כבדות.
KimWipes - מטלית ניקוי נפוצה במעבדות.
המטלית מיועדים ליישומים שבהם השארת המוך או סיבים על פני השטח הוא דבר בלתי רצוי, כגון מגלשות וטפטפות.
לפעמים המטליות משמשות לניקוי עדשות.
DryNites היא גרסה פשוטה יותר, לשני המינים של GoodNites נמכרת באירופה ובאוסטרליה.
שינוי גודל גם שונה מזו של Goodnites.
ב-1996 רכשה קימברלי קלארק את רוב כמחצית ממניות חברת "חוגלה" הישראלית, כשהיתר נותרו בידי חברת האם של נייר חדרה, והיא החלה לפעול בשם "חוגלה-קימברלי".
"חוגלה-קימברלי" החלה לשווק את מוצרי קימברלי בישראל.
בעת כניסתה לישראל, קימברלי קלארק גם ביטלה הסכם שהיה לחברת "שניר תעשיות נייר" לייצר ולשווק בישראל את מותגי תאגיד "סקוט" (אותו רכשה קימברלי קלארק ב-1995).
במרץ 2015 מכרה נייר חדרה את חלקה בחברה לקימברלי קלארק.
החברה מוגדרת כספק גדול על פי חוק קידום התחרות בענף המזון.
בפברואר 2025 הודיעה הממונה על התחרות על כוונה להטיל על החברה עיצומים של כמעט 14 מיליון ש"ח בגין הפרות סעיפים של החוק.
תאגיד קימברלי קלארק גם רוכש מחברות ישראליות חומרי גלם עבור מפעליו ברחבי העולם.
בעיקר בד לא ארוג, מחברת אבגול המייצרת עבורו גם במפעלים בארצות הברית, הודו וסין, ומחברת "עלבד משואות יצחק".
קימברלי ניקסון היא שחקנית ולשית.
ניקסון מוכרת מהופעתה בסדרת הדרמה התקופתית "קרנפורד" של ערוץ BBC One, ומתפקידיה בסרטים "ילדת פרא" ו-"Angus, Thongs and Perfect Snogging".
עוד כיכבה בתפקיד ג'וזי ג'ונס בדרמה הקומית "Fresh Meat" ובדמות שרה פירסון בקומדיה "הברן" של ערוץ BBC Two.
ניקסון נולדה בבריסטול להורים ולשים.
היא וששת אחיה גדלו בפונטיפריד שבוויילס.
היא למדה בבית הספר המקיף קודילן (בית הספר התיכון פונטיפריד).
אחרי סיום הלימודים בתיכון, למדה ניקסון משחק בקולג' הוולשי המלכותי למוזיקה ודרמה בקארדיף, יחד עם טום קאלן ואניירין ברנרד.
עוד לפני סיום הלימודים ב-2007 חתמה על חוזה עם סרטי יוניברסל, אחרי שהופיעה בהפקה של הקולג' של המחזה "קומדיה של טעויות".
היא הייתה חברה בתיאטרון הלאומי הוולשי לנוער.
הקריירה של ניקסון החלה בסתיו 2007 כששיחקה בתפקיד סופי האטון בסדרת הדרמה התקופתית "קרנפורד" של ערוץ BBC One בכיכובה של דיים ג'ודי דנץ'.
ב-2008 שיחקה בתפקיד משנה בסרטים "ילדת פרא" ו-"Angus, Thongs and Perfect Snogging".
ניקסון הופיעה בסרט "קלת דעת", ושיחקה באחד התפקידים הראשיים בסרט "פיצוץ מתוק" לצדם של רופרט גרינט ורוברט שיהאן.
ב-2010 השתתפה בסרט "המוות השחור".
ב-2011 גילמה ניקסון את ג'וזי בסדרת הדרמה-קומית של ערוץ 4 בשם "בשר טרי", וכיכבה לצדם של מייקל שין, אנדראה רייסבורו ואיוואן רהון בסרט "Resistance", עיבוד לרומן מאת אוון שירס, שיצא לאקרנים בבריטניה בנובמבר 2011.
ב-2011 הופיעה ניקסון בסרט המוזיקלי "האנקי דורי", שמתרחש ב-1976 בסוונסי, יחד עם מיני דרייבר, אניירין ברנרד וג'ורג' מק'קיי בבימויו של מארק אוונס.
הקרנת הבכורה של הסרט היה בפסטיבל הסרטים של לונדון ה-55 ב-25 באוקטובר 2011. ההקרנה בבתי הקולנוע החלה ב-2 במרץ 2012.
ניקסון כיכבה לצדם של ג'יימי וינסטון ואניירין ברנרד בסרט "אלפי הופקינס", סרט אימה על בלשית צעיר שחוקרת על משפחה חדשה שהגיעה לשכונה.
הסרט יצא לאקרנים ב-20 באפריל 2012.
ב-2012 כיכבה ניקסון בסרט "עבריין".
עוד שיחקה בתפקידים ראשיים בסדרת הדרמה "Kidnap and Ransom" של ITV, והסדרה הקומית "הברן" בערוץ BBC Two לצדם של ויק ריבס וכריס רמזי.
את הסיטקום כתב הסטנדאפיסט ג'ייסון קוק, והוא מבוסס על חייו בצפון-מזרח אנגליה.
ביוני 2013 שיחקה ניקסון בפרק "Greenshaw's Folly" בעונה השישית של הסדרה "מיס מארפל", על פי ספריה של אגאתה כריסטי, יחד עם מאט ויליס, פיונה שו, ג'וליה סוואלה, ויק ריבס ומרטין קומפסטון.
ב-2014 השתתפה ניקסון בעיבוד מחודש לדרמה של דילן תומאס "תחת חורש חלב" בתפקיד מיפנווי פרייס.
עוד כיכבה בפרק "The Dog Thrower" במסגרת התוכנית "Playhouse Presents" יחד עם מת'יו פרי וטים קי, ששודר ב-1 במאי 2014 בערוץ Sky Arts.
ב-2015 שיחקה ניקסון בדרמה הרפואית "Critical" לצדם של לני ג'יימס, אמה פרייר ופול בייזלי ששודר בערוץ Sky 1 ב-24 בפברואר 2015. עוד כיכבה בסרט המתח הוולשי "Kingdom of Rain" יחד עם ג'וליאן לואיס ג'ונס ורוברט קזינסקי.
בספטמבר 2008 הופיעה ניקסון לראשונה בתיאטרון.
היא גילמה את גריט במחזה על פרי הרומן "נערה עם עגיל פנינה" בסיור הופעות ובלונדון.
ניקסון תומכת בארגון האגודה ההומניסטית הבריטית.
קימי קפלן (Kimmy Caplan; נולד ב-20 בינואר 1965) הוא היסטוריון ישראלי, פרופסור מן המניין במחלקה לתולדות ישראל ויהדות זמננו באוניברסיטת בר-אילן ועומד בראש המחלקה.
תחומי מחקריו העיקריים הם היסטוריה דתית בחברה היהודית במאות ה-19 וה-20, זרמים דתיים בחברה היהודית, יהדות ארצות הברית במאה העשרים והחברה החרדית בישראל.
קימי קפלן נולד בהונג קונג ועלה לישראל בשנת 1972. הוא החל את לימודיו האקדמיים בשנת 1987 באוניברסיטה העברית בירושלים בחוג לסוציולוגיה ואנתרופולוגיה ובחוג למחשבת ישראל.
ב-1990 סיים את לימודי התואר הראשון בהצטיינות והמשיך למסלול ישיר לתואר שלישי באוניברסיטה העברית.
בשנת 1996 הגיש את עבודת הדוקטור בנושא: "'האין זה עולם הפוך?': פרקים בתולדות חייהם, דרשותיהם ותהליכי הרצף והשינוי בדרשותיהם של רבנים אמריקאים אורתודוקסים בתקופת ההגירה הגדולה (1924-1881)".
בין השנים 1997–1998 השתתף בקבוצת מחקר על האורתודוקסיה היהודית במכון ללימודים מתקדמים באוניברסיטה העברית בירושלים.
קפלן לימד במחלקה להיסטוריה באוניברסיטת בן-גוריון בין השנים 1998–1999, ובין השנים 1999 ל-2002 לימד במכון ליהדות זמננו באוניברסיטה העברית.
מאז 1997 מלמד במחלקה לתולדות ישראל ויהדות זמננו באוניברסיטת בר-אילן, ומשנת 2015 הוא עומד בראשה.
בין השנים 2011–2013 היה חבר בהנהלת המרכז ע"ש שלמה ארגוב לחקר העם היהודי ומדינת ישראל באוניברסיטת בר-אילן.
באותן שנים היה חבר וסגן יו"ר ועדת כנסים ואירועים במרכז זלמן שזר לתולדות ישראל.
בשנת 2012 מונה להיות חבר במערכת הפרסומים של מכון בן-גוריון לחקר ישראל והציונות.
קפלן משמש מאז שנת 2011 כחבר בהנהלת החברה ההיסטורית הישראלית, ובין השנים 2012–2016 היה חבר במערכת הפרסומים של כתב העת עיונים בתקומת ישראל.
משנת 2012 הפך לחבר הנהלת Association for Jewish Studies, ובשנת 2015 מונה לחבר בהנהלת המכון לחקר השואה באוניברסיטת בר-אילן.
קימי קפלן מרבה להרצות בכנסים שונים בישראל ומחוצה לה ושימש כעמית מחקר באוניברסיטאות ובמכוני מחקר רבים.
קפלן היה עמית מחקר במכון ליהדות זמננו באוניברסיטה העברית, באוניברסיטת הרווארד ובאוניברסיטת בן-גוריון בנגב.
כמו כן, שימש עמית מחקר במרכז יצחק רבין לחקר ישראל בתל אביב, במכון הבינלאומי לחקר השואה ביד ושם ובמכון ון-ליר בירושלים.
קפלן אף זכה לפרסים ומענקי מחקר רבים עבור עבודותיו, ובהם ממרכז הדסה לחקר האישה ביהדות באוניברסיטת ברנדייס ומהמרכז לחקר האישה ביהדות באוניברסיטת בר-אילן.
נוסף עליהם זכה למענק רב-שנתי ממכון ון-ליר, וכן למענקים עבור מחקרו הביבליוגרפי על עמרם בלוי מנהיג נטורי קרתא.
קימי קפלן נודע בשל פרסומיו הרבים על החברה החרדית מהמאה ה-19 ועד ימינו, שהקנו לו הכרה אקדמית כחוקר בולט של החברה החרדית.
הוא חיבר וערך ספרים ומאמרים רבים בעברית ובאנגלית בתחומי האורתודוקסיה היהודית לגווניה, זרמים בחברה היהודית, יהדות ארצות הברית, ספרות הדרוש.
בשנת 2002 יצא לאור ספרו הראשון: "אורתודוקסיה בעולם החדש: רבנים ודרשנות באמריקה (1924-1881)".
ספר זה מתבסס על עבודת הדוקטורט שלו, ובו הוא מתחקה אחר קורות חייהם של רבנים אמריקאים אורתודוקסים בתקופת ההגירה הגדולה, ומבקש לעקוב אחר תהליכי הרצף והשינוי בדרשותיהם.
בשנת 2003 ערך יחד עם ההיסטוריון עמנואל סיון קובץ מחקרים על החברה החרדית "חרדים ישראלים: השתלבות בלא טמיעה?".
הספר שופך אור על תהליך הישראליזציה המאפיין את החברה החרדית הנודעת בבדלנותה ובהסתגרותה.
המאמרים בספר זה הם פרי מאמץ משותף של חוקרים וחוקרות המתייחסים לממדים שונים של תהליך ההשתלבות של חרדים בחברה הישראלית.
ההשתלבות החרדית, כפי שהיא מוצגת בספר, מתאפיינת במאמץ למנוע טמיעה בחברה הסובבת ובאה לעיתים מתוך עימות עם החברה הישראלית הכללית.
בשנת 2007 פרסם את ספרו "בסוד השיח החרדי" ובו ביקש להתמודד עם שאלות מגוונות העומדות על סדר היום החרדי וצומחות מתוך המפגש בין החברה החרדית לתהליכי המודרנה ולחברה הישראלית, ובהן: עליית מעמד האישה, היחס לשואה, מקומם של אמצעי התקשורת והשתלבותם של החוזרים בתשובה.
הספר מנסה להתמודד עם סוגיות אלה דרך ארבע זירות חרדיות של השיח הפנימי העממי בחברה החרדית: תרבות שמיעת דרשות והרצאות מוקלטות; עלייה ניכרת במספר החוזרים בתשובה; יציאתן של נשים חרדיות רבות לעבודה מחוץ לחברה החרדית; וצמיחתם של דורות שלא חוו על בשרם את מאורעות השואה.
בשנת 2009 יצא לאור הספר "מנהיגות וסמכות בחברה החרדית בישראל" בהוצאת מכון ון ליר והקיבוץ המאוחד, יחד עם הפרופסור נורית שטדלר מהאוניברסיטה העברית.
הספר מאגד מאמרים החושפים דפוסים מגוונים של מנהיגויות מִשנה וסמכויות חלופיות בחברה החרדית בת זמננו; ישנו פירוט על אופני צמיחת דפוסים אלו ועל מקומן של מנהיגויות אלו בחברה החרדית ובתודעתה.
בשנת 2012 ערך ספר נוסף עם פרופסור נורית שטדלר מהאוניברסיטה העברית קובץ מאמרים על אודות החברה החרדית, "מהישרדות להתבססות: תמורות בחברה החרדית בישראל ובחקרה".
הספר, שיצא בהוצאת מכון ון-ליר והקיבוץ המאוחד, מכנס בתוכו מאמרים שונים פרי ידיהם של חוקרים וחוקרות מדיסציפלינות שונות.
הספר מבקש להראות כי התבוננות בחברה החרדית מלמדת על מעבר מחברה הנאבקת על הישרדותה לחברה המקרינה חוסן פנימי וביטחון עצמי קולקטיבי.
בניגוד לתודעת האיום הקיומי הרווחת ברטוריקה החרדית, מראה הספר כי החברה החרדית מתחזקת ומרחיבה את שורותיה.
המעבר מהישרדות להתבססות מלווה בלבטים ובמתחים פנימיים רבים, ויש לו השלכות מכריעות על אופני ההתבוננות בחברה זו, על חִקרה, על הבנתה ועל כמה שיקולים שרלוונטיים לכל דיון במדיניות חברתית ארוכת טווח שנוגעת לחברה החרדית בפרט ולחברה בישראל בכל.
בשנת 2017 הוציא לאור את ספרו "עמרם בלוי: עולמו של מנהיג נטורי קרתא".
ספר זה, שיצא לאור בהוצאת יד בן צבי ומכון בן-גוריון מבקש להתחקות אחר עולמו של ר' עמרם בלוי, המנהיג הקנאי של נטורי קרתא משלהי שנות השלושים עד אמצע שנות השישים של המאה העשרים.
בלוי עיצב במידה רבה את דימויה העוצמתי של נטורי קרתא כקבוצת מחאה ונודע כאידאולוג תקיף וחסר פשרות שניחן באישיות ססגונית ומורכבת ובמזג סוער, ברגישות ובמאור פנים.
אי לכך, המחקר על האיש פורש יריעה רחבה הן על תולדותיו של האיש והן על תולדותיו של הפלג הקנאי בירושלים, שביקש לסמן את גבולותיה של החברה החרדית באמצעות מחאה על חילולי שבת וכנגד נורמות הצניעות במרחב הציבורי.
ספר זה זכה בשנת 2018 בפרס הספר הטוב ביותר בתחום למודי ישראל מטעם האגודה ללימודי ישראל (Association for Israel Studies).
אורתודוקסיה בעולם החדש: רבנים ודרשנות באמריקה (1924-1881), ירושלים: מרכז זלמן שזר, תשס"ב.
בסוד השיח החרדי, ירושלים: מרכז זלמן שזר, תשס"ז.
עמרם בלוי: עולמו של מנהיג נטורי קרתא, הוצאת מכון בן־גוריון לחקר ישראל והציונות: שדה בוקר, ויד יצחק בן-צבי, ירושלים, 2017.
מנהיגות וסמכות בחברה החרדית בישראל: אתגרים וחלופות, תל אביב: הקיבוץ המאוחד ומכון ון ליר בירושלים, תשס"ט (נערך עם נורית שטדלר).
חרדים ישראלים: השתלבות בלא טמיעה?, תל אביב: הקיבוץ המאוחד ומכון ון ליר בירושלים, (נערך עם עמנואל סיון).
מהישרדות להתבססות: תמורות בחברה החרדית בישראל ובִחקרה, תל אביב: הקיבוץ המאוחד ומכון ון ליר בירושלים, תשע"ב (נערך עם נורית שטדלר).
דורש טוב לעמו: הדרשן, הדרשה וספרות הדרוש בתרבות היהודית, ירושלים: מרכז זלמן שזר, תשע"ג (נערך עם נחם אילן וכרמי הורוביץ).
חיבורים מקיפים על תולדות יהודי אמריקה: הקשרים ומאפיינים", ציון פא (ג-ד), תשע"ו, עמ' 497–509.
"מוסדות חינוך בחברה החרדית במחצית השנייה של תקופת המנדט הבריטי ומקומן בשיקומה לאחר השואה, ישראל 21, תשע"ג, עמ' 179–203.
התפתחותם של מעגלי היבדלות בקרב חרדים קנאים - עמרם בלוי כמקרה מבחן", ציון עו (ב), תשע"א, –" 219 עמ' -179.
שקיעה ושכחה, פריחה ועניין – מגמות ומאפיינים בחקר האורתודוקסיה", ציון עד, תשס"ט (גיליון נושא: לזכור וגם לשכוח), עמ' 353–373.
"החרדיות המזרחית והדת העממית: שני מקרי מבחן", א' רביצקי (עורך), ש"ס: היבטים תרבותיים ורעיוניים, תל אביב תשס"ו, עמ' 443–484.
"אורתודוקסיה וחרדיות באמריקה ובישראל: היבטים היסטוריים-השוואתיים", ב' לאו (עורך), עם לבדד: מולדת ופזורה – אסופת מאמרים מוגשת לנפתלי לאו-לביא בהגיעו לגבורות, תל אביב 301–316.
קימי קפלן, 'חוצפדיקע שמוצדיקע גיורת' - הפרשה של נישואי עמרם בלוי ורות בן–דוד, עיונים בתקומת ישראל 20, 2010.
קימיקו אוסאדה באומן הייתה סטטיסטיקאית אמריקנית ממוצא יפני.
ידועה במחקריה בתחום שערוך התפלגויות ואמידת נראות מקסימלית, וכן בפעילותה למען אנשים עם מוגבלויות.
בגיל צעיר חלתה במחלת הפוליו והייתה למשותקת מהצוואר ומטה, אולם למדה ללכת שוב לאחר שנתיים של פיזיותרפיה.
באומן החלה בלימודי כלכלת הבית באוניברסיטת רדפורד, אך נשיא האוניברסיטה שכנע אותה ללמוד מדעים.
ב-1960 סיימה את לימודיה והוענק לה תואר ראשון במתמטיקה ובכימיה.
היא זכתה במלגה מטעם המכונים הלאומיים לבריאות (NIH) ללימודים במכון הפוליטכני של וירג'יניה והשלימה תואר שני (1961) ושלישי (1963) בסטטיסטיקה.
קיבלה גם תואר שלישי בהנדסה מתמטית באוניברסיטת טוקיו (1987).
לאחר סיום לימודיה בווירג'יניה, עבדה במעבדה הלאומית באוק רידג' עד פרישתה ב-1994. עם זאת, המשיכה לעבוד במכון כחוקרת אורחת.
באומן פעלה למען אנשים עם מוגבלויות.
היא הייתה חברה בוועדת שוויון הזכויות במכון הלאומי למדעים וכן הייתה יושבת ראש הוועדה למען אנשים עם מוגבלויות.
פעילותה בוועדה הובילה לתקצוב מענקי מחקר, מגורים מתאימים וציוד מיוחד לאנשים עם מוגבלויות שאפשרו את השתתפותם במחקר המדעי במכון.
כן הייתה חברה בוועדה המיוחדת שהקים הנשיא קלינטון לקידום תעסוקת אנשים עם מוגבלויות, והייתה אחראית לחלק העוסק באנשים עם מוגבלויות במפקד האוכלוסין של שנת 2000.
עבודתה המדעית של באומן התמקדה בתחום הסטטיסטי של אמידה, ובעיקר באמידת נראות מרבית.
שנטון היא פיתחה נוסחאות לאמידה של מומנטים גבוהים של אומדי נראות מרבית, וכן לאמידת אחוזונים של התפלגויות פירסון.
כן פיתחה אלגוריתמים לחישוב סדרות מתבדרות.
במהלך הקריירה שלה פרסמה באומן 156 מאמרים מדעיים, שלושה ספרים, וכן שמונה פרקים בספרים.
באומן נבחרה כעמיתה באיגוד האמריקני לקידום המדע ב-1970, וכעמיתה באיגוד האמריקני לסטטיסטיקה ב-1976 (באותה שנה עם ג'יין קלייר רידלי).
ב-1978 נבחרה כעמיתה במכון הבינלאומי לסטטיסטיקה, וב-1987 לעמיתה במכון לסטטיסטיקה מתמטית.
קימי שמידט () היא סדרת טלוויזיה קומית אמריקאית המשודרת בנטפליקס החל מ-6 במרץ 2015. בסדרה מככבים אלי קמפר, טייטוס ברג'ס, קרול קיין וג'יין קרקובסקי.
יוצרי הסדרה הם טינה פיי ורוברט קרלוק.
לסדרה 4 עונות ו-51 פרקים.
החצי השני של העונה הרביעית שמנה את הפרקים האחרונים של הסדרה עלה ב-25 בינואר 2019.
קימי שמידט (אלי קמפר) הייתה בכיתה ח' כאשר נחטפה על ידי הכומר ריצ'רד גארי ויין (ג'ון האם).
הכומר החזיק את קימי ושלוש נשים נוספות כבנות ערובה בבונקר תת-קרקעי במשך 15 שנים, ושכנע אותם שהאפוקליפסה הגיעה, השאירה אותם הניצולות היחידות של האנושות.
בעונה הראשונה, הנשים ניצלות מהבונקר, ומתראיינות בתוכנית "The Today Show" שמצולמת בניו יורק.
אחרי התוכנית, קימי מחליטה שהיא לא רוצה לחזור לביתה באינדיאנה, אז היא מחליטה להתחיל חיים חדשים בניו יורק.
במהלך נדידה ברחבי העיר, קימי מכירה את בעלת הדירה ליליאן קאושטופר (קרול קיין) ועוברת לשכור את דירת המרתף שלה ביחד עם טייטוס אנדרומדון (טייטוס בורג'ס).
עם זאת, קימי צריכה למצוא עבודה כדי לקבל את הדירה.
קימי פוגשת את ז'קלין וורהייז (ג'יין קרקובסקי), אשת איל נדל"ן במנהטן, אשר שוכרת את קימי להיות האומנת של בנה בן ה-10. היא נהיית האומנת של ילדיה של ז'קלין, מתחברת עם השותף שלה לדירה טייטוס.
בסוף עונה 1, מתנהל משפט בין קימי לבין הכומר שחטף אותה ואת שאר בנות החפרפרת.
אלי קמפר בתפקיד קימי שמידט, שנחטפה על ידי כומר שכלא אותה ועד נשים בבונקר במשך חמש-עשרה שנים.
כשחילצו אותה מהבונקר, היא מתפלאת לגלות כיצד העולם השתנה במהלך השהות שלה בבונקר.
קימי היא טובת לב ואופטימית.
היא עובדת במהלך העונה הראשונה כמטפלת של ילדיה של ז'קלין, זן ובקלי.
בסוף העונה השנייה היא מחדשת את הקשר עם אמה, לורי-אן.
בסוף העונה השנייה נחשף שהיא למעשה נשואה לכומר ללא ידיעתה, והם מתגרשים.
בסוף העונה השלישית מתקבלת לעבודה בחברת היי-טק כמנהלת משאבי אנוש.
בעונה הרביעית קימי מושפעת מסרט דוקומנטרי שאחד מתומכיו של הכומר הכין ומחליטה לכתוב ספר לילדים שמקווה שבהשראתו הם לא יתייחסו באופן משפיל כלפי נשים בעתיד.
טייטוס בורג'ס בתפקיד טייטוס אנדרומדון, שחקן הומו לא יוצלח, אגואיסט ונרקיסיסט שהופך להיות השותף לדירה של קימי.
טייטוס חולם להופיע במחזות זמר בברודוויי.
במהלך הסדרה מנסה שוב ושוב להשיג את חברו לשעבר מייקי.
מלודרמטי עד מאוד ושקוע בעצמו, עדיין חבר טוב של קימי ותומך בה.
קרול קיין בתפקיד ליליאן קאושטופר, בעלת הדירה המבוגרת של קימי וטייטוס, ניו-יורקית גאה בעל עבר פלילי רחב.
היא בעלת לב רחב ותמיד תומכת בדייריה.
ליליאן שונאת כל התקדמות של טכנולוגיה, וסובלת במיוחד את תהליכי הג'נטריפיקציה בשכונת מגוריה.
ליליאן אלמנה, במהלך העונה השלישית הייתה בת זוגו של ארטי גודמן עד לפטירתו בעונה הרביעית.
בעונה הרביעית ליליאן מתחייבת לתת לשיבא גודמן, בתו של ארטי, כספים מקרנו של ארטי לעסקים מפוקפקים שלה.
ג'יין קרקובסקי בתפקיד ז'קלין ווייט (לשעבר וורהיס), אישה עשירה חסרת ביטחון ששוכרת את קימי כאומנת.
על אף התנהגותה החיצונית כיהירה, מתנשאת וחסרת מגע, היא מאוד מסתמכת על קימי ואף קימי עוזרת לה להסתכל בפרספקטיבה על נישואיה האומללים.
ז'קלין במקור ממוצא אינדיאני ש"הפכה" ללבנה.
לאחר שנפרדה מבעלה, במהלך העונה השנייה היא יוצאת עם רוס, עד לפרידתם בעונה השלישית.
בעונה הרביעית היא מנהלת סוכנות שחקנים במשרד ב"גיזטוב" והופכת לסוכנת של טייטוס.
קימוליכתיס (שם מדעי: Cimolichthys; מילולית: "דג קירטון") הוא סוג נכחד של דג גרם מקרין סנפיר, שחי במהלך סוף הקרטיקון לפני 83.5–70.6 מיליון שנה מזמננו.
דג זה הוגדר לראשונה בשנת 1857 בידי החוקר ג'וזף ליידי והוא משויך כיום לסדרה דגי-לטאים.
המאובנים שלו התגלו באמריקה הצפונית (בארצות הברית וקנדה) ובאירופה, באנגליה והולנד.
התגלו מינים רבים של הדג, חלקם נקראו בידי ליידי וחלקם בידי אדוארד דרינקר קופ.
דג זה הגיע לאורך 1.5–2 מטרים בממוצע והוא נחשב לקרובם של הלטנוניים המודרניים, אם כי במבנה גופו דמה יותר לזאב נהרות מודרני או לברקודה.
הוא היה מצופה בקשקשים עבים דמויי לוחיות, בעיקר סביב צידי הגוף והבטן.
הסנפירים של הדג היו קצרים, עם סנפיר גבי נמוך בקרבת הזנב, והזנב היה ארוך ושרירי.
דג זה היה מותאם למארב לטרף בצמחייה.
הלסתות היו ארוכות ומחודדות ובלסת התחתונה היו שורות צפופות של שיניים חדות.
המבנה עזר לדג זה להאיץ ולהרוג טרף מיד.
בדיקה של תכולת הקיבה העלתה שאריות של דגים ודיונונים שלא עוכלו.
ממצא אחד כלל פרט שבבטנו פרט תוסוטאותיס (או אנצ'וטאותיס), אשר ייתכן שגרם למותו של הדג מחנק.
קימלה (בהונגרית: Kimle) הוא כפר במחוז גיור-מושון-שופרון, שבצפון-מערב הונגריה.
הכפר הוקם בשנת 1966 על ידי איחוד שני כפרים הורוואטקימלה (Horvátkimle), קימלה הקרואטית, ומגיארקימלה (Magyarkimle), קימלה ההונגרית.
כמו כפרים רבים באירופה גם בקימלה מספר התושבים נמצא בירידה: בשנת 1990 חיו בכפר 2,760 תושבים, ובשנת 2019 רק 2,178 תושבים.
בשני הכפרים שהתאחדו לקימלה חיו יהודים בתקופות זמן שונות.
קימברלי טומס היא דוגמנית אמריקאית.
טומס נולדה בשיקגו, ב-1974 שימשה כנציגת טקסס בתחרות לבחירת נציגת ארצות הברית במיס עולם.
ב-1977 נבחרה למיס טקסס ארצות הברית, בתחרות מיס ארצות הברית 1977 זכתה במקום הראשון ובכך הייתה לנציגת טקסס הראשונה שזכתה בתואר.
במסגרת תפקידה כמיס ארצות הברית טיילה ברחבי המדינה וכמו כן בפיליפינים ובמקסיקו.
בתחרות מיס תבל 1977 עלתה לשלב חצי הגמר.
היא השתתפה בתוכנית השעשועון "Family Feud" במסגרת פרויקט בו מלכות יופי לקחו חלק בתוכנית.
היא סיימה תואר בחינוך גופני מאוניברסיטת טקסס A&M.
היא הנחתה מספר פעמים את תחרות מיס טקסס ארצות הברית, ב-1979 שפטה במיס ארצות הברית.
ב-2011 השתתפה במפגש איחוד של זוכות מיס ארצות הברית שנערך בלאס וגאס.
קימי-אליברי היא יחידה אזורית באי אוויה שבמרכז יוון.
מטה המועצה ממוקם בעיר אליברי.
נעיר אליברי מהווה מרכז תעשייתי של האזור בו ממקום נמל, תחנת כוח ומפעל לייצור מלט הגדול ביוון.
לאחר רפורמה מנהלית של בשנת 2011 המוצעה כוללת חמש יחידות מוניציפליות: אבלון, דיסטוס, קוניסטרה, קימי ותמינה.
קימוסבי רקורדס היא חברת תקליטים אמריקאית, בבעלותה של סוני מיוזיק אנטרטיינמנט המבוססת בלוס אנג'לס, קליפורניה.
בנובמבר 2011, סוני מיוזיק אנטרטיינמנט שיתפה פעולה עם המפיק המוזיקלי לוקאס "דוקטור לוק" גוטוואלד כדי ליצור את קימוסבי רקורדס.
החברה מוציאה אלבומים בשיתוף עם סוני מיוזיק אנטרטיינמנט.
גוטוואלד קיבל את הזכויות להעסיק צוותים משלו, להחתים אמנים ולפתח כישרונות, אך הוא הצליח להפיק אלבומים עבור אמני סוני בלבד עד 2016. באפריל 2017 התרחקה סוני מגוטוואלד לאחר שהזמרת קשה האשימה אותו באונס.
החל מ-26 באפריל 2017, אתר קימוסבי כבר אינו נגיש.
באתר RCA ובסוני מיוזיק, קימוסבי הוסר מרשימת החברות, וכן מדף ה"עבודות ונתונים" באתר של סוני מיוזיק.
כריסטיאן בורגארדט – Safe Place to Land (9 בספטמבר 2014)
פייפר רוט – Real Emotion (23 בספטמבר 2016)
קימברלי גואדלופה לואיזה מרטינס (בספרדית: Kimberly Loaiza; מכונה קימברלי לואיזה; נולדה ב-12 בדצמבר 1997) היא זמרת ויוטיוברית מקסיקנית.
התפרסמה לראשונה ב-2 בדצמבר 2016 ובתוך שבוע אחד היו לה 100 אלף מנויים בערוץ הYouTube שלה, כיום הערוץ שלה הוא השלשי במקסיקו עם מעל ל-26,900,000 מנויים.
השווי נטו של לואיזה מוערך בכ-5 מיליון דולר.
קימברלי גואדלופה לואיזה מרטינס נולדה ב-12 בדצמבר 1997 בעיר מקסיקלי שבצפון מקסיקו.
ב-2019 התחתנה עם בן זוגה חואן דה דיוס, ובהמשך השנה נכנסה להיריון ממנו.
לשניים יש בת משותפת קימה סופיה פנטוג'ה לואיזה.
ב-15 בנובמבר 2016 פתחה את ערוץ הYouTube שלה שהגיע ל-100 אלף מנויים בתוך שבוע אחד.
לואיזה המשיכה להתפרס במהירות ב-2017 הגיעה למיליון מנויים בערוץ, וב-2018 לעשרה מיליון.
כיום הערוץ שלה הוא השלשי במקסיקו עם מעל ל-26,900,000 מנויים.
באינסטגרם יש לה יותר מ 12 מיליון עוקבים, ובטוויטר יותר 2 מיליון.
ב-2020 פתחה חשבון טיקטוק, וכיום הוא החשבון המקסיקני הכי נעקב בפלטפורמה, והשמיני בעולם עם 57.7 מיליון עוקבים.
קימברלי אן גילפוייל היא אשת תקשורת ודיפלומטית אמריקאית המכהנת כשגרירת ארצות הברית ביוון מאז נובמבר 2025. בעבר שימשה גם כיועצת לנשיא ארצות הברית דונלד טראמפ במהלך כהונתו הראשונה.
גילפוייל למדה באוניברסיטת קליפורניה, דייוויס ובאוניברסיטת סן פרנסיסקו, והייתה עורכת דין בסן פרנסיסקו ובלוס אנג'לס, קליפורניה.
היא הייתה עוזרת תובע במחוז בסן פרנסיסקו משנת 2000 עד 2004. גילפוייל התחתנה עם הפוליטיקאי הדמוקרטי ומושל קליפורניה גאווין ניוסום והייתה הגברת הראשונה של סן פרנסיסקו.
היא חברה במפלגה הרפובליקנית והייתה חברתו של דונלד טראמפ הבן מאז 2018.
היא עבדה בחדשות פוקס ניוז מ-2006 עד 2018 והנחתה את התוכנית "The Five" ברשת.
מאוחר יותר היא הצטרפה ל-America First Policies, שהוא ארגון פרו-טראמפ ולקמפיין למען הרפובליקנים בבחירות אמצע הקדנציה של 2018.
גילפוייל נולדה בסן פרנסיסקו ב-9 במרץ 1969, לאם פוארטו ריקנית ואב ממוצא אירי.
אמה, מרסדס, לימדה חינוך מיוחד.
היא מתה מלוקמיה כאשר גילפוייל הייתה בת 11. אביה, אנתוני, נולד באניס, מחוז קלייר, אירלנד, והיגר לארצות הברית בשנת 1957 בגיל 20. בשנת 1958, בעודו עדיין אזרח אירי, הוא גויס לצבא ושירת שם כארבע שנים.
גילפוייל סיימה את לימודיה בבית הספר התיכון מרסי בסן פרנסיסקו אוניברסיטת קליפורניה בדייוויס, וקיבלה דוקטורט במשפטים.
בזמן לימודי משפטים, היא התמחתה במשרד התובע המחוזי של סן פרנסיסקו ובמקביל דגמנה עבור מייסיס ומגזין כלות.
מאוחר יותר היא למדה בטריניטי קולג' באירלנד.
בזמן שהותה שם, היא פרסמה מחקר בנושא זכויות ילדים וחוק הקהילה הכלכלית האירופית.
לאחר לימודי משפטים, לימדה במחוז בבית ספר ציבורי, ועבדה לזמן קצר כתובעת בסן פרנסיסקו, אך היא איבדה את עבודתה ב-1996.
לאחר מכן, גילפוייל בילתה ארבע שנים בלוס אנג'לס כסגנית התובע המחוזי, ועבדה על תיקי מבוגרים ונוער, כולל תרופות נרקוטיות, אלימות במשפחה, חטיפה, שוד, הצתה, תקיפה מינית ואף רצח.
היא קיבלה מספר פרסים במשרד התובע המחוזי של לוס אנג'לס, כולל פרס התובעת של החודש.
היא הופיעה בסרט "Happily Even After" ב-2004, כשגילמה סנגור ציבורי מול אדוארד אסנר ומרינה בלאק, אחייניתה של שירלי טמפל.
הסרט הוקרן בפסטיבל הסרטים טרייבקה.
בינואר 2004, גילפוייל עברה לניו יורק כדי להנחות משם תוכנית.
היא הצטרפה לפוקס ניוז בפברואר 2006 כמנחה של תוכנית סוף השבוע.
בשנת 2014, היא החלה להנחות את Outnumbered במשך כמעט חמישים פרקים, ועוד כמה הופעות עד יוני 2018. גילפוייל הופיע מדי שבוע גם בקטע החוזר "האם זה חוקי?" ב-The O'Reilly Factor עד לביטול התוכנית ב-2017, וכאורח שבועי ביום חמישי בתוכנית הרדיו Kilmeade and Friends של בריאן קילמיד.
באמצע 2017 חתמה גילפוייל על הארכת חוזה לטווח ארוך עם חדשות פוקס.
שנה לאחר מכן, ביולי 2018, גילפוייל עזבה בפתאומיות את פוקס ניוז; לאחר מכן היא החלה לעבוד ב-Super PAC: פרו-דונלד טראמפ.
בשנת 2015, גילפוייל הוציאה ספר שהוא חצי-אוטוביוגרפי, בשם Making the Case: How to Be Your Own Best Advocate, על חוויותיה בילדות ובעבודתה כעורכת דין ותובעת.
ממשל טראמפ וקמפיין טראמפ 2020
בדצמבר 2016 דווח שגילפוייל מועמדת למזכירת העיתונות של הנשיא דונלד טראמפ.
הוושינגטון פוסט תיאר את גילפוייל כ"מעודדת שמרנית של הנשיא טראמפ".
בשנת 2020, דווח שגילפוייל היא יו"ר ועדת הכספים של ועדת הניצחון של טראמפ.
החל מתחילת 2020, קמפיין טראמפ שילם לגילפוייל 15,000 דולר לחודש.
גילפוייל לקחה על עצמה תפקידי ייעוץ רחבים.
בקמפיין של טראמפ 2020, גילפוייל ניהלה חטיבת גיוס כספים.
חטיבה זו שילמה לאיש החברה סומרס פרקאס כדי לגייס כסף.
חטיבת גיוס הכספים בניהולה הייתה בסערה פנימית על רקע עזיבות של צוות מנוסה והאשמות בהוצאות חסרות אחריות.
באוגוסט 2020, בוועידה הלאומית הרפובליקנית, נשאה גילפוייל נאום שתואר על ידי חלק מהמשקיפים כ"קולני שלא לצורך" אם כי אחרים בתקשורת תיארו אותו כנאום נלהב.
היא ספגה ביקורת על כך שתיארה את עצמה כאמריקאית מהדור הראשון.
בינואר 2021, גילפוייל הצטרפה לנשיא טראמפ, דונלד ג'וניור, רודי ג'וליאני, אריק טראמפ ואחרים על האליפסה בוושינגטון די.סי.
כדי להתייחס ל"מצעד להציל את אמריקה" שהוביל בסופו של דבר למתקפה על הקפיטול.
היא הייתה מעורבת בארגון המחאה בקפיטול.
גילפוייל הופיעה גם בסרטון שהוקרן בצעדה של דונלד.
ב-10 בדצמבר 2024 הודיע הנשיא הנבחר של ארצות הברית דונלד טראמפ על כוונתו למנות את גילפוייל לשגרירת ארצות הברית ביוון.
ביולי 2025 התייצבה גילפוייל לשימוע בפני ועדת החוץ של הסנאט של ארצות הברית, אשר אישרה את מועמדותה.
ב-18 בספטמבר אותה שנה אישר הסנאט את מינויה לתפקיד ברוב של 51–47. אישור זה התקבל במסגרת הליך מזורז, יחד עם 48 מועמדים נוספים.
ב-29 בספטמבר 2025 הושבעה גילפוייל לתפקיד, והפכה לאישה הראשונה המכהנת כשגרירת ארצות הברית ברפובליקה ההלנית.
היא הגיעה לאתונה ב-1 בנובמבר 2025, וב-4 בנובמבר הגישה את כתב האמנתה לנשיא יוון קונסטנדינוס טסולאס.
בשנת 2001, גילפוייל התחתנה עם גווין ניוסם, אז מפקח עירוני בסן פרנסיסקו.
ניוסום נבחר לראש עיריית סן פרנסיסקו ב-2003. בעודה נשואה לניוסום, היא שינתה את שמה לקימברלי גילפוייל ניוסום.
בני הזוג הופיעו בגיליון ספטמבר 2004 של הרפרס בזאר; בינואר 2005, גילפוייל וניוסום הגישו יחד תביעת גירושין.
הגירושים שלהם היו רשמים ב-28 בפברואר 2006.
ב-27 במאי 2006, בברבדוס, גילפוייל נישאה ליורש הרהיטים אריק וילנסי.
יחד הם ילדו את בנם, רונן אנתוני, ב-4 באוקטובר 2006. ביוני 2009, גילפוייל ווילנסי הודיעו שהם נפרדים; גירושיהם הושלמו מאוחר יותר באותה השנה.
ביוני 2018, ונסה טראמפ, שהגישה בקשה לגירושין שלושה חודשים קודם לכן, אישרה שגילפוייל יצאה עם בעלה המנוכר, דונלד טראמפ ג'וניור הגירושים של הזוג טראמפ היו סופיים ב-2018. באמצע 2019, גילפוייל וטראמפ ג'וניור רכשו במשותף בית בהמפטונס בעלות של 4.4 מיליון דולר, אותו הם מכרו במרץ 2021 תמורת 8.14 מיליון דולר.
במרץ 2021, גילפוייל וטראמפ ג'וניור רכשו ביחד בית של 9.7 מיליון דולר ביופיטר, פלורידה.
גילפוייל וטראמפ התארסו ב-31 בדצמבר 2020, אם כי החדשות על האירוסין לא פורסמו לציבור עד ינואר 2022. השניים נפרדו בדצמבר 2024.
גבריאלה קימברלי גרסיה לאון (בספרדית: Gabriela Kimberly García León; נולדה ב-19 באוקטובר 1993) היא אתלטית פרואנית, אלופת העולם (יוג'ין 2022) בתחרויות הליכה ל-20 ק"מ ול-35 ק"מ.
באליפות העולם שנערכה בבייג'ינג, סין באוגוסט 2015 היא השתתפה אך לא סיימה את התחרות הליכה ל-20 ק"מ.
באולימפיאדת ריו דה ז'ניירו (2016) היא סיימה במקום 14 בתחרות הליכה ל-20 ק"מ בתוצאה של 1:32:09 שעות.
באליפות העולם שנערכה בלונדון, הממלכה המאוחדת באוגוסט 2017 היא סיימה במקום שביעי בהליכה ל-20 ק"מ בשיא לאומי חדש של 1:29:13 שעות.
ב שנערכו בלימה 2019 היא זכתה במדליית כסף בהליכה ל-20 ק"מ בתוצאה של 1:29:00 שעות, אחרי סנדרה ארנס מקולומביה שקבעה שיא לאומי ושיא משחקים חדש של 1:28:03 שעות ולפני אריקה דה סנה מברזיל (1:30:34 שעות).
באולימפיאדת טוקיו (2020) היא השתתפה אך לא סיימה את התחרות הליכה ל-20 ק"מ.
סגנית אלופת העולם בהליכה ל-35 ק"מ
באליפות העולם שנערכה באוגוסט בבודפשט שבהונגריה זכתה גרסיה במדליית כסף בהליכה ל-35 ק"מ בתוצאה של 2:40:52 שעות, אחרי מריה פרס מספרד (2:38:40 שעות) ולפני אנטיגוני דריסביוטי מיוון (2:43:22 שעות).
בהליכה ל-20 ק"מ סיימה רביעית בתוצאה של 1:27:32 שעות.
ב שנערכו בסנטיאגו זכתה במדליית זהב בהליכה ל-20 ק"מ.
ובמדליית כסף במרתון הליכה תחרותית עם שותפה סזאר רודריגז בתוצאה של 3:01:14 שעות.
באולימפיאדת פריז סיימה רביעית במרתון הליכה תחרותית ביחד עם שותפה סזאר רודריגז בתוצאה של 2:51:56 שעות.
קימברלי אקימבו הוא מחזמר משנת 2021 עם מילים ותסריט דייוויד לינדזי-אבייר ולחן מאת ג'נין טיסורי.
המחזמר מבוסס על קומדיה מאת לינדזי-אבייר משנת 2001 בעלת אותו שם .
המופע מספר את סיפורה של נערה בודדה, קים, הסובלת ממצב הדומה לפרוגריה הגורם לה להזדקן במהירות, ובכך מקנה לה מראה של אישה מבוגרת.
קים נאלצת לתמרן סודות משפחתיים, אישיות גבולית והאשמות אפשריות על פשע, והיא נחושה למצוא אושר בעולם שבו אפילו הזמן לא נמצא לצידה.
ההפקה הראשונה של המחזמר נפתחה באוף ברודוויי ב-8 בדצמבר 2021, בתיאטרון לינדה גרוס במנהטן; הוא זכה לשבחי המבקרים, וגם זכה בפרס המחזמר הטוב ביותר בפרסי דרמה דסק, לוסיל לורטל ומעגל המבקרים החיצוני.
המופע עבר לאחר מכן לברודוויי, ונפתח בתיאטרון בות' ב-10 בנובמבר 2022 (ההצגות המקדימות החלו ב-12 באוקטובר באותה שנה).
הפקת הבכורה של קימברלי אקימבו רצה באוף-ברודוויי החל מ-8 בדצמבר 2021 ועד 15 בינואר 2022 (עם הצגות מקדימות שהחלו ב-6 בנובמבר), בתיאטרון לינדה גרוס במנהטן.
להקת תיאטרון אטלנטיק הפיקה וג'סיקה סטון ביימה.
צוות השחקנים כלל את זוכת פרס הטוני ויקטוריה קלארק, ואת המועמדים לפרס הטוני סטיבן בויר, אלי מאוזי וג'סטין קולי.
ההפקה כללה עיצוב במה מאת דייוויד צין; עיצוב תלבושות מאת שרה לו; עיצוב תאורה מאת לאפ צ'י צ'ו; עיצוב סאונד מאת קאי חראדה; כוראוגרפיה מאת דני מפוד; תזמור מאת ג'ון קלאנקי, עם עיבודים מוזיקליים נוספים מאת מייסי שמידט.
המופע עבר לברודוויי, לתיאטרון בות', ונפתח ב-10 בנובמבר 2022 (הצגות המוקדמות החלו ב-12 באוקטובר).
בהפקה זו עיצוב התאורה נעשה על ידי אוי-סוק יו.
"Skater Planet" - ארון, דליה, מרטין, תרזה, סת', קימברלי
"Anagram" - קימברלי, סת', ארון, דליה, מרטין, תרזה
"Better" - דברה, ארון, דליה, מרטין, תרזה
"This Time" - להקהמערכה שנייה
"How to Wash a Check" - דברה, קימברלי, סת', ארון, דליה, מרטין, תרזה
"Skater Planet (reprise #2)" - ארון, דליה, מרטין, תרזה, סת'
"Our Disease" - קימברלי, סת', ארון, דליה, מרטין, תרזה
"The Inevitable Turn" - פטי, באדי, דברה, ארון, דליה, מרטין, תרזה
"Before I Go" - קימברלי, באדי, פטי
דמותאוף-ברודוויי (2021)ברודוויי (2022)קימברלי לבאקוויקטוריה קלארקסת' וויטיסג'סטין קוליבאדי לבאקוסטיבן בויירפטי לבאקואלי מאוזידודה דברהבוני מיליגןדליה מקדניאלזאוליביה איליס הארדימרטין דואטיפרנל הוגאן השניארון פקטמייקל איסקנדרתרזה בנטוןנינה וויט
שנהפרסקטגוריהמועמדתוצאה2023פרס טוניהמחזמר הטוב ביותרהתסריט הטוב ביותר של מחזמרדייוויד לינדזי-אביירהמוזיקה המקורית הטובה ביותרג'נין טיסורי ודייוויד לינדזי-אביירהביצוע הטוב ביותר על ידי שחקנית ראשית במחזמרויקטוריה קלארקהביצוע הטוב ביותר על ידי שחקן משנה במחזמרג'סטין קוליהביצוע הטוב ביותר על ידי שחקנית משנה במחזמרבוני מיליגןהבימוי הטוב ביותר של מחזמרג'סיקה סטוןהתזמור הטוב ביותרג'ון קלאנקי
קימי הוא סרט מתח אמריקאי משנת 2022 בבימויו של סטיבן סודרברג ובכיכובה של זואי קרביץ.
הסרט נכתב והופק על ידי דייוויד קפ ויצא ב-HBO Max ב-10 בפברואר 2022.
בראדלי הסלינג, מנכ"ל תאגיד טכנולוגיה בשם Amygdala, נותן ראיון על המוצר החדש של החברה, Kimi.
Kimi הוא רמקול חכם שעושה שימוש שנוי במחלוקת בניטור אנושי כדי לשפר את אלגוריתם החיפוש של המכשיר.
אמיגדלה מתכננת בקרוב לערוך הנפקה ראשונה לציבור, שעומדת להכניס להאסלינג הון.
אנג'לה צ'יילדס היא עובדת של Amygdala בסיאטל שעובדת מהבית בניטור הקלטות ממכשירי Kimi ומבצעת תיקונים בתוכנה.
היא סובלת מחרדה ואגורפוביה עקב תקיפה בעבר, שהוחמרה על ידי מגפת COVID-19. המגע האנושי העיקרי שלה הוא עם בן זוגה הרומנטי טרי, השכן שלה ממול אותו היא פוגשת למין בדירתה.
יום אחד בזמן העבודה, אנג'לה מקבלת הקלטה שנראית כמתעדת תקיפה מינית אלימה על ידי אדם בשם בראד.
בעזרת עמיתה לעבודה דריוס, היא ניגשת למידע של בעל החשבון, אישה בשם סמנתה.
אנג'לה חושפת עוד מההקלטות של סמנתה, כולל אחת שנשמעת כמו הרצח שלה.
מתגלה ש"בראד" הוא למעשה בראדלי הסלינג עצמו ושסמנתה הייתה המאהבת שלו.
בראדלי הזמין את הרצח מרוצח בשם ריבאס.
אנג'לה מעבירה את ההקלטות לדיסק און קי.
היא מדווחת על התקרית לממונה עליה, שמפנה אותה לנטלי צ'ודהורי, מנהלת באמיגדלה.
אנג'לה מנסה להשיג את צ'אודורי בטלפון מספר פעמים, אך בסופו של דבר משתכנעת להגיע למשרדה באופן אישי, עם הבטחה שה - FBI יעודכן על המקרה.
במשרד, אנג'לה מוטרדת כאשר נראה שצ'אודורי אינה מתכוונת לפנות לרשויות ומזכירה לה את החופשה הקודמת בשל מצבה הנפשי.
בעודה ממתינה ליצירת קשר עם ה-FBI, היא מקבלת הודעה מדריוס שמישהו מחק את הקלטות הקול של סמנתה משרתי האמיגדלה וזמן קצר לאחר מכן רואה שני גברים אלמונים נכנסים למשרד.
היא בורחת וצועדת ברגל לעבר משרד סמוך של ה-FBI, ריבאס ושותפיו רודפים אחריה ומבצעים מעקב באמצעות הטלפון הנייד שלה.
הגברים משיגים את אנג'לה ומנסים להכניס אותה בכוח לניידת, אך קבוצה של מפגינים בקרבת מקום מונעת ממנה להיחטף.
עם זאת, אחד מאנשיו של ריבאס, האקר בשם יורי, מסוגל להסיק לאן מועדות פניה מהיסטוריית החיפושים שלה.
אנג'לה מסוממת ונלקחת חזרה לדירתה על ידי החוטפים שלה, שמתכננים לערוך פלישה לבית כדי לכסות את הרצח שלה.
בדרכם פנימה, הם נקטעים על ידי קווין, שכן שגם הוא מבלה את כל זמנו בפנים ונעשה מודאג לאחר שראה את אנג'לה עוזבת את הבית.
קווין נדקר, מסיח את דעתם של התוקפים, אבל ריבאס כבר מחכה בתוך דירתה.
הוא מחרים את הדיסק און קי ומתחיל למחוק את ההקלטות מהמחשב הנייד של אנג'לה, אבל היא משתמשת במכשיר הקימי שלה כדי להסיח שוב את דעתם של ריבאס ואנשיו, לברוח לקומה גבוהה יותר.
היא מאלתרת נשק - אקדח מסמרים שהשאיר פרויקט בנייה בדירה שמעליה, ומשתמשת בו כדי להרוג את הפולשים.
טרי, שאיתו תכננה להיפגש, מגיע בדיוק כשהיא מתקשרת למשטרה.
אפילוג מראה שבראדלי הסלינג נעצר על רצח סמנתה.
אנג'לה, מתהדרת בתסרוקת חדשה, ואוכלת ארוחת בוקר עם טרי מחוץ לדירתה.
זואי קרביץ - אנג'לה צ'יילדס
ביירון באוורס - טרי יוז
חיימה קמיל - אנטוניו ריבאס
אריקה כריסטנסן - סמנתה ג'ריטי
דרק דלגאודיו - בראדלי הסלינג
רובין גיבנס - אמא של אנג'לה
אינדיה דה בופור - שרון
צ'ארלס האלפורד - הבריון הגבוה
ג'ייקוב ורגאס - הבריון עם המשקפיים
ריטה וילסון - נטלי צ'ודהורי
בטסי ברנטלי - קימי (קול)
אלכס דוברנקו - דריוס פופסקו
דייוויד ויין - רופא השיניים של אנג'לה
אנדי דיילי - כריסטיאן הולוואי
אמילי קורודה - ד"ר שרה ברנס
ב-25 בפברואר 2021, הוכרז שסטיבן סודרברג יביים את הסרט קימי עבור בית ההפקות ניו ליין סינמה, עם זואי קרביץ ככוכבת הסרט.
במרץ 2021, ביירון באוורס, ג'יימי קמיל, ג'ייקוב ורגאס ודרק דלגאודיו הצטרפו לצוות השחקנים.
באפריל 2021, אריקה כריסטנסן ודווין ראטריי הצטרפו לצוות השחקנים.
שלב הצילומים החל באפריל 2021 בלוס אנג'לס, שם צולמו רוב סצנות הפנים.
במאי עברה ההפקה לסיאטל כדי לצלם סצנות חוץ.
Kimi יצא ב-HBO Max ב-10 בפברואר 2022. הסרט יצא ב-DVD ובדיגיטל ב-12 באפריל 2022.
קימי ביורן מרק הוא כדורגלן קירגיזי-גרמני המשחק בעמדת הקשר ההתקפי בקבוצת פחטקור טשקנט מליגת העל האוזבקית ובנבחרת קירגיזסטן.
מרק גדל במחלקת הנוער של פ.צ.
קייזרסלאוטרן, ובשנת 2022 החל לשחק בקבוצת המילואים של המועדון.
ב-21 ביולי 2023 חתם בפחטקור טשקנט מליגת העל האוזבקית.
ב-12 באוקטובר 2023 ערך מרק את הופעת הבכורה שלו בנבחרת קירגיזסטן, בהפסד 2-0 לנבחרת בחריין במשחק ידידות.
קימברלי צ'יטל כיהנה כראש השירות החשאי של ארצות הברית מספטמבר 2022 עד יולי 2024. לפני כן מילאה תפקידים רבים בשירות החשאי במשך עשרים ושבע שנים.
לפני הצטרפותה לשירות החשאי עבדה עבור תאגיד פפסיקו.
היא הייתה ראש השירות החשאי בזמן ניסיון ההתנקשות בדונלד טראמפ בפנסילבניה, ובעקבות זאת התמודדה עם ביקורת נרחבת וקריאות להתפטר, והתפטרה ב-23 ביולי 2024.
צ'יטל נולדה בהינסדייל באילינוי, וגדלה בדנוויל היא סיימה את לימודיה באוניברסיטת מזרח אילינוי, שם למדה סוציולוגיה עם התמחות במשפט פלילי.
בשנת 1995 הצטרפה לשירות החשאי של ארצות הברית.
היא הייתה מעורבת בפינוי סגן הנשיא דיק צ'ייני במהלך פיגועי 11 בספטמבר ושירתה בצוות האבטחה של סגן נשיא ארצות הברית ג'ו ביידן במהלך ממשל אובמה, כאשר שובצה למחלקת אבטחת סגן הנשיא.
בשנים 2017–2018 שימשה כסגנית מנהלת.
היא שימשה כסוכנת אחראית מיוחדת במשרד גרנד ראפידס, והפכה לאישה הראשונה שכיהנה כעוזרת ראש השירות החשאי למבצעי אבטחה, היחידה האחראית על הגנה על נשיא ארצות הברית ועל אישים בכירים.
מ-2019 עד 2022 שימשה כמנהלת בכירה לאבטחה בינלאומית בתאגיד פפסיקו.
בשנת 2021 העניק הנשיא ג'ו ביידן לצ'יטל פרס נשיאותי על ביצועים יוצאי דופן.
באוגוסט 2022 הודיע הנשיא ביידן על מינויה של צ'יטל לראש השירות החשאי של ארצות הברית היא נכנסה לתפקיד ב-17 בספטמבר 2022. צ'יטל לקחה פיקוד על השירות החשאי בעקבות מה שהוגדר כ"חודשיים סוערים שבהם הסוכנות הידועה ביותר בהגנה על נשיאים התמודדה עם מחלוקות הקשורות לההסתערות על הקפיטול ב-6 בינואר 2021.
צ'יטל אמרה ל-CBS News שהסוכנות צריכה "למשוך מועמדים מגוונים ולתת הזדמנויות לכל אדם בכוח העבודה, במיוחד לנשים", כשהיא מתארת את מטרתה שעד שנת 2030, 30% מהמתגייסים שלה יהיו נשים.
באפריל 2024, לאחר שסוכנת בצוות האבטחה של סגנית הנשיא קמלה האריס תקפה את הקצין הממונה עליה וסוכנים אחרים, יו"ר ועדת הפיקוח והרפורמה של בית הנבחרים, ג'יימס קומר, ביקש תדרוך עם צ'יטל כדי לטפל בבעיות הקשורות לעבודה, הכשרה ותהליכים משמעתיים.
השירות החשאי צמצם את הדיווחים על עצומה שהסתובבה בסוכנות הטוענת לפרצות אבטחה הנובעות מתהליכים אלה.
הצהרותיה הקודמות של צ'יטל בנוגע לגיוון, שוויון והכלה הפכו ליעד תכוף לביקורת מצד פרשנים לאחר ניסיון ההתנקשות בדונלד טראמפ בפנסילבניה.
השירות החשאי כינה את הביקורת על סוכנות " מיזוגיניות" ואישר מחדש את אמונתו שבה גיוון בגיוס "עוזר, לא פוגע, ביעילות של צוותי ההגנה שלו".
ב-13 ביולי 2024, במהלך ניסיון ההתנקשות בדונלד טראמפ (סמוך לבאטלר שבפנסילבניה), צ'יטל הייתה במילווקי, שם אמורה הייתה להתחיל הוועידה הלאומית הרפובליקנית של 2024 יומיים לאחר מכן.
בעקבות הירי והביקורת על מנהיגותה, הודתה צ'יטל בכישלונו של השירות החשאי, וכינתה אותו "בלתי מתקבל על הדעת".
עם זאת, צ'יטל אמרה לחדשות ABC שהיא לא תתפטר מתפקידה והגנה על עצמה באומרה שרשויות אכיפת החוק המקומיות היו אחראיות לאבטחת הבניין שממנו פתח היורה במתקפה.
ב-20 ביולי 2024 קרא חבר הקונגרס ברנדן בויל (D-PA) לצ'יטל להתפטר בעקבות ניסיון ההתנקשות נגד טראמפ, מה שהפך אותו לחבר הקונגרס הדמוקרטי הראשון שעשה זאת.
מוקדם יותר, יו"ר בית הנבחרים מייק ג'ונסון קרא לצ'יטל להתפטר, ומנהיג המיעוט בסנאט מיץ' מקונל קרא להנהגה חדשה בסוכנות באותו יום.
ב-22 ביולי 2024 העידה צ'יטל בפני ועדת הפיקוח והרפורמה של בית הנבחרים על ניסיון ההתנקשות.
במהלך הדיון, היא הודתה שזהו "הכשל המבצעי המשמעותי ביותר בשירות החשאי מזה עשרות שנים" והתמודדה עם דרישה דו-מפלגתית מצד מחוקקים שקראו לה להתפטר.
עם זאת, היא התחייבה לא להתפטר.
צ'יטל גם הודתה שהשירות החשאי דחה בקשות למשאבים נוספים לפרטי האבטחה של טראמפ בשנתיים שקדמו לניסיון ההתנקשות.
זה היה היפוך מהצהרה קודמת מהשבוע הקודם, שבה דובר הסוכנות הכחיש שבקשות כאלה נדחו.
צ'יטל התפטרה מתפקידה כראש השירות החשאי ב-23 ביולי 2024.
קימי רוברטסון (נולדה ב-27 בנובמבר 1954) היא שחקנית ומדבבת אמריקאית.
ידועה בתפקידה בתור לוסי מורן ברנן מהסדרה טווין פיקס וגלוריה פורסטר מהסרט מותק, הילדים התכווצו.
רוברטסון נולדה בהוליווד, בת לאב שעסק ברוקחות ובאווירובטיקה ואם ששימשה למורה בחינוך מיוחד.
בשנת 2003, נישאה לשחקן ג'וני ווקר, אותו הכירה שנה לפני באירוע של טווין פיקס.
בשנת 2004 הביעה רוברטסון תמיכה בשחקן לשעבר בריאן פק באמצעות מכתב טרם משפטו החל, אך הורשע בעבירות מין כנגד קטין ונשלח ל-16 שנות מאסר.
+שנהשם השירמבצע2016Unbury the Hatchetדאמב נאמברס
+שנהשם ההצגה/מחזהתפקידתיאטרוןהערות1991הארוך והקצר של גראלד טויהתיאטרון בשדרות קהוונגה1992רומי ומישל: פגישת מחזורג'יג'יתיאטרון הרובע, קליפורניה2019בלונד התאבדותיקייטיתיאטרון וויטפייר, לוס אנג'לס
בארכיטקטורה ומעל לכל, בארכאולוגיה, קימום או אנסטילוזה (מיוונית: ἀναστήλωσις, בתרגום חופשי "בנייה מחדש", נגזרת מ-ἀναστηλόω או "לבנות מחדש") היא טכניקת השחזור שבאמצעותה מרכיבים את האלמנט המקורי שאבד או נהרס, למשל לאחר רעידת אדמה.
על פי האקדמיה ללשון העברית, ההגדרה היא הקָמה (מן ההריסות).
טכניקה זו משמשת במיוחד באתרים ארכאולוגיים לשחזור מבנים הרוסים או חלקים מבניים מהם, כגון עמודים, אשר ניתן היה למצוא מהם כמות מספקת של שרידים.
לעיתים קרובות מאוד, למעשה, שרידי המקדשים שניתן לראות כיום באתרים הארכאולוגיים המפורסמים ביותר הם תוצאה של שחזורים על ידי אנסטילוזה.
דוגמה לאנסטילוזיס שעשתה שימוש בפתרונות מבניים מרשימים ומתוחכמים מבחינה טכנית היא ההתערבות המשחזרת על החזית הקדמית של ספריית סלסוס באפסוס ועל הדלת המונומנטלית הסמוכה הנפתחת אל האגורה.
דוגמה עם תוצאות פחות מוצלחות היא זו של המקדשים באתר הארכאולוגי של סלינונטה, בסיציליה.
שרידיהם השתמרו כמעט כולם באתר ובמצב כללי טוב, שכן המבנים נהרסו ברעידת אדמה.
במקרה זה, אם מצד אחד פעולת השחזור אפשרה הערכה נאותה יותר של הארכיטקטורה והמרכיבים המרכיבים אותה, מצד שני היא הובילה לאינטגרציות לא נכונות ובלתי הפיכות, בעוד, יתרה מכך, הטכניקות בהן נעשה שימוש הוכחו כלא מתאימות לעמוד בפני השחיקה של הזמן.
במהלך השנים אנו יכולים לזכור גם את התערבויות האנאסטילוזה בתיאטרון סבראטה בלוב (1932–1937), שחזור ה-Stari Most במוסטר, שנהרס בשנים 93–1992 במהלך מלחמות יוגוסלביה.
של האכסדרה של כנסיית סן ג'ורג'יו בוולברו ברומא לאחר הפיגוע ביולי 1993 והקתדרלה של Venzone לאחר רעידת האדמה ב-6 במאי 1976.
התערבות שחזור וירטואלית עדכנית ובולטת, שגררה שחזור אנסטילוזיס, היא שחזור קפלת אובטרי בפאדובה, עם מחזור של ציורי קיר מאת אנדריאה מנטנה.
ג'ובאני קרבונרה, דונטלה פיוראני, פרנצ'סקו טומאסלו, ניקולס סטנלי-פרייס.
האתר הארכאולוגי", Il Mondo dell'Archeologia (2002), המכון לאנציקלופדיה האיטלקית Treccani
חקיקה והגנה", Il Mondo dell'Archeologia (2002), המכון לאנציקלופדיה האיטלקית Treccani
, ב-Treccani.it - אוצר המילים של Treccani באינטרנט, רומא, המכון לאנציקלופדיה האיטלקית.
כתובת האתר נועדה ב-16 ביוני 2013.
אתלטיקו קימברליי (בספרדית: Kimberley de Mar del Plata, Club Atlético Kimberley) הוא מועדון כדורגל ארגנטינאי.
המועדון נוסד בשנת 1921 בעיר מאר דל פלאטה.
בעבר הקבוצה שיחקה בליגה הבכירה וכיום משחקת בליגה השלישית בחשיבותה.
השם "קימברליי" הוא לכבות עיר קימברלי בדרום אפריקה שממוקם באזור מכרות זהב ויהלומים.
המועדון הוקם בשנת 1921. קבוצה שיחקה בליגות אזוריות.
בעונת 1970 בעקבות ניצחון בליגה אזורית הקבוצה לראשונה שיחקה ברמה ארצית בכירה.
היא שחזרה הישג זה עו 5 פעמים (בפעם האחרונה בעונת 1983/1984).
בליגת המשנה הארגנטינאית הקבוצה שיחקה במשך 5 עונות, בפעם האחרונה בעונת 1984/1985.
רוב הזמן הקבוצה משחקת בליגה הרביעית, אך מספר עונות ירדה לליגה החמישית.
נכון לעונת 2024/2025 הקבוצה משחקת בליגה השלישית.
הקבוצה שיחקה מספר פעמים בתחרות גביע ארגנטינה אך לא הצליחה להתקדם מעבר לשלב 1/32.
קַיִן היה, לפי ספר בראשית (פרשת בראשית, ), בנם הבכור של אדם וחוה ומבצע הרצח הראשון בספר התנ"ך.
משמעות שמו של קין מופיעה בספר בראשית פרק ד' פסוק א':
כלומר, עשיתי אדם בעזרת ה' (קניתי פירושו עשיתי).
משמעות אחרת (אך קרובה) למילה "קנה" היא "ברא".
לפי פסוק זה חווה קראה לבנה קין, כיוון ש"קנתה", כלומר בראה איש – נפש חיה, כמו שה' ברא, בין השאר, את בני האדם.
לפי ההקשר בפסוק זה משמעות המילה "קונה" היא "בורא".
על פי ה-Chicago Assyrian Dictionary, השם ("quanu": קָ-נוּ) מופיע לראשונה במכתבי אל-עמארנה במשמעויות שונות כגון: חץ, קנה, צינור, מכשיר מדידה, יחידת מדידה, שטח אדמה.
בשפה הערבית מופיע השם קין במשמעות נפח חרש מתכת.
קנוואת הוא גם שמו של אתר מקראי - בשם קנטה.
בעברית משמעות השם קין (שורש ק־נ־ן): קינה, ניגוד או מלשון קן, בית, תא.
קין הציע להקריב מנחה לה' ולאחר מכן, אף הבל, אחיו הצעיר שעיסוקו היה רעיית צאן, הציע את מנחתו לה'.
הבל הביא כמנחה – הבכורות (הראשונים) שבצאנו, החֵלֶב (שומן), שהוא חלק מובחר בבשר.
מנחתו של קין הייתה מפרי האדמה ומיבולו שגידל.
בשונה מהבל, מנחתו של קין אינה מלווה בתיאורים המעידים על איכות המנחה.
סוברים כי בעוד הבל השקיע באיכות מנחתו, קין לא השקיע בה ולא הביא מהטוב שבגידוליו.
כפי שתואר קודם אין אנו יודעים על כישוריו של קין כחקלאי ולכן ייתכן שלא הביא הגידולים המובחרים.
יש מוסיפים כי המילים "מקץ ימים" בפסוק ג' מתארות שמדובר ביבול סוף השנה, שבדרך כלל אינו מן המובחר.
בנוסף ייתכן שקין לא הביא מפרי גידוליו, היות שלא מצוינת המילה "שלו", לעומת הבל שמצוין "צאנו" כצורת שייכות.
ה' קיבל את מנחתו של הבל (בכור צאנו), אך את מנחתו של קין לא קיבל בגלל איכות מנחתו (פרי אדמה).
קין נמלא כעס וקנאה, כיוון שמנחתו נדחתה, וה' העדיף את מנחתו של הבל על פניה.
קין שהוא זה שיזם את המנחה וגם האח הבכור, שהיה בעל מעמד גבוה מבין הבנים, הרגיש שהתבזה.
על כן קין נמלא קנאה כלפי הבל.
ה' כנראה מבין שהכעס והקנאה מציפים את קין בשל כך, ולכן ניסה להרגיעו ולשכנע אותו לא לתת ליצר הרע להשתלט עליו, והסביר לו שאם ינהג בדרך הנכונה, הוא ינחל הצלחה והוא ישא אליו פנים:
פירוש הפיסוק הוא שאם תשפר מעשיך ומחשבותיך תוכל להתמודד עם היצרים שלך, ואם לא תשפר ותתנהג בצורה לא טובה החטא יחכה לך תמיד ויפתה אותך, ומסיים בהמלצה – ואתה תמשול בו – ביצר שלך, אם אכן תטיב מעשיך.
ה' גם נותן תקווה לקין שאם הוא ישתפר בעתיד הוא יקבל את מנחתו.
אך קין לא מחליט להתגבר על יצריו ועדיין שרוי בכעס.
ואכן בהמשך הסיפור קין והבל הלכו לשדה וקין הרג את הבל.
לא מצוין במפורש זמן המריבה וכן שעת היום בו התבצעה או רקע מריבה זאת, אך בגלל הסמיכות בין תיאור דחיית המנחה לסיפור הרצח ניתן להסיק שככל הנראה הרצח נבע מסיבה זאת.
נוסף על כך, אין תיאור מה התרחש ביניהם ברגעים לפני הרצח ועל תוכנה של השיחה ביניהם.
כלומר אין כל משמעות לדברי קין להבל כיוון שקין לא היה באמת מעוניין לדבר עם אחיו והיה שטוף ביצרים.
פרט הרצח היחיד המתואר הוא מיקומו – קין משך את הבל לשדה כנראה בסמיכות למקום מגוריהם אך רחוק מבית ההורים.
לאחר הרצח ה' שואל את קין בבראשית פרק ד' פסוק ט': קין בתחילה בוחר שלא לשתף עמו פעולה ועונה לו בחוצפה ובזלזול רב: זאת שאלה רטורית, היות שאלוהים רואה ויודע הכול ותפקידה לתת לנשאל הזדמנות להתוודות בעצמו על חטאו.
בשאלתו לקין ה' כבר יודע את גורל הבל.
תשובתו החצופה של קין שיש הרואים בה אפילו טענה כלפי ה' שה' בעצמו היה צריך לשמור על הבל (ואין זה עיסוקו של קין כלל) בוודאי לא הוסיפה לו נקודות זכות.
גם בסיפור החטא של אדם וחוה ה' שואל אותם שאלה רטורית לאחר החטא: .
בניגוד לקין, בסיפור חטא אדם וחוה בגן עדן הם בחרו לשתף פעולה עם ה'.
לאחר שה' מטיח בקין בפסוק לא נותר לקין ברירה והוא למעשה מודה ברצח בהמשך.
בשל רצח אחיו הבל ה' מקלל את קין בכך שהאדמה לא תצמיח לו עוד יבול, כיוון שכאשר רצח את הבל הדם נאלץ לחלחל אל תוך האדמה, שהיא סיפקה לו את יבולו וממנה התקיים, ולכן לא תצמיח לו עוד דבר.
למעשה זאת הפעם השנייה בה האדמה מקוללת.
הפעם הראשונה הייתה בסיפור החטא של אדם וחוה, והאדמה קוללה בעונשו של אדם כמתואר:
עונש משלים לאי יכולתו של קין לעבד את האדמה הוא לעבור ממגורי קבע (תכונתו של החקלאי המעבד את האדמה ואשר נמצא במקום אחד),לנדידה: מכיוון שאין לו יכולת לשבת במקום אחד ולעבד אדמה הוא יאלץ לנדוד.
פרשנים אחרים רואים את הסיפור כמייצג את העימות בין התרבות החקלאית - המתיישבת, המיוצגת על ידי קין עובד האדמה לבין תרבות הרועים הנוודים, המיוצגת בדמותו של הבל.
בתקופת המקרא נמצא העימות בין שתי דרכי החיים האלה בשיאו.
בסופו של דבר, התרבות החקלאית דחקה את רגלי תרבות הנוודים, ורראיה לכך הם יישובי הקבע שבהם מתקיימת רוב אוכלוסיית העולם.
סיפור קין והבל בא לרמז כי התהליך התחולל באורח כוחנית ותוך גילויי אלימות כלפי חברת הנוודים.
קין אמר לה': "גדול עווני מנשוא" (בראשית פרק ד', פסוק י"ג) כלומר – עווני כה גדול שיהיה קשה לסלוח לו.
כלומר, התנצלות על מעשיו תוך הבנה מה הוא עשה.
לאחר שהודה במעשיו והתנצל הוא גם הבין שהוא מאוד פגיע, ללא מקום הגנה או מחסה קבוע כיוון שהוא נענש בנדודים.